钦定古今图书集成/明伦汇编/闺媛典/第205卷 > 李大韶妻钱氏
## 钦定古今图书集成/明伦汇编/闺媛典/第205卷 > 李大韶妻钱氏

按《长兴县志》：“钱氏，东山李大韶妻。大韶不得于父，鹗
暴死。钱年二十二，子良栋方两岁，钱以韶故，又失爱。
宗人曰：‘咄，妇安置喙，乃欲以孑身抚孤儿乎’？夺志者
屡起钱焚其嫁时衣以自誓。鹗死，钱营葬之，厝大韶
于墓侧。携孤归依外王母，早暮拮据，以十指为生。栋
稍长，附塾师学，寻娶妇归东山。癸巳岁除，里中争市”
牛酒鸡豕相征逐。嫠孤突尚冷，幼孙持一升丐米他
舍，无应者；或手一掬掷之，升不能半，两妇相对泣度
岁。甲午，栋试武林，苦无资，解敝衣质，得半锾，徒步以
往。既入泮，庚子举于乡。甲辰成进士，拜泉州。理钱就
养邸舍。栋长，跽请幸。母小，破颜钱于邑，泣数行下，曰：
“天乎！老媪不自意。今日儿奈何令老媪独享乎？”久之，
郁郁以死，年五十六。栋服阕，上吁呜呜千馀言，观者
痛绝。奉诏旌之。